
Lotizare pentru locuinţe şi servicii
BENEFICIAR :

S.C. ALDIS TRADE S.R.L.
AMPLASAMENT : 

Timişoara,  Strada Nicolae Andreescu nr. 50
Nr. Top. 403/4/a/1;420/a/2/a/1/b; 504/21/b/2; 504/22/a/1/b/1 şi 403/4/a/1; 420/a/2/a/1/b; 504/21/b/2; 504/22/a/1/b/2
NUMĂR PROIECT :

02 / 2006

FAZA DE PROIECTARE :
Plan Urbanistic de Detaliu - P.U.D.

DATA ELABORĂRII : 
Octombrie 2006

1.2.
OBIECTIVE

Prezenta documentaţie la nivel de P.U.D. îşi propune să constituie suportul juridic, instituţional şi tehnic pentru autorizarea de construcţii pe terenul situat în zona de sud-vest a Timişoarei, pe strada Nicolae Andreescu, având nr. topo. 403/4/a/1; 420/a/2/a/1/b; 504/21/b/2; 504/22/a/1/b/1 şi 403/4/a/1; 420/a/2/a/1/b; 504/21/b/2; 504/22/a/1/b/2 (CF 1424 şi 5024 Freidorf).

Documentaţia stabileşte condiţiile tehnice pentru:

•
Modul de utilizare funcţională a terenului; 

•
Definirea datelor de temă;

•
Modul de ocupare al terenului (POT, CUT, H.max.).

2. ÎNCADRAREA ÎN ORAŞ/ ÎN ZONĂ

Amplasamentul care a determinat elaborarea prezentei documentaţii Plan Urbanistic de Detaliu “Lotizare pentru locuinţe şi servicii”, se află situat în intravilanul municipiului Timişoara, în zona de sud-vest, pe strada Nicolae Andreescu la nr. 50, pe porţiunea dintre strada Muncii (nord-est)şi strada Constantin Daniel (sud-vest).

In conformitate cu Planul Urbanistic General al municipiului Timişoara zona studiată este cuprinsă în UTR nr. 58 şi are funcţiunea mixtă de locuinţe (P-P+2), servicii, comerţ şi/ activităţi de depozitare şi producţie, cu interdicţie temporară de construire până la elaborarea P.U.D./P.U.Z..
2.1.
DATE C.F.

Terenul studiat este are suprafaţa totală de 4107 mp., fiind alcătuit din două parcele cu numărul topo. 403/4/a/1;420/a/2/a/1/b;504/21/b/2;504/22/a/1/b/1 înscrisă în CF nr. 5024 Freidorf, cu suprafaţa de 1000 mp. şi nr. topo 403/4/a/1;420/a/2/a/1/b;504/21/b/2;504/22/a/1/b/2 înscrisă în CF nr. 1424 Freidorf, cu suprafaţa de 3107 mp..

Terenul este integral proprietate privată a beneficiarului documentaţiei S.C. ALDIS TRADE S.R.L., Timişoara.

2.2.
TOPOGRAFIA

În vederea realizării documentaţiei s-a efectuat ridicarea topografică a terenului studiat. Acesta relevă faptul că terenul este relativ plan, situat la nivel cu strada.

Identificarea pe teren a parcelei s-a realizat de către topografi autorizaţi, care deţin în exclusivitate răspunderea pentru identificarea corectă a acesteia.

2.3.
ACCES

Accesul pe parcelă se face din strada Nicolae Andreescu.

3. ANALIZA SITUAŢIEI EXISTENTE 

3.1.
FUNCŢIUNI EXISTENTE

În zonă sunt în general locuinţe individuale în regim de înălţime parter până la P+2, în corelare cu clădiri pentru diverse servicii.
Zonele adiacente sunt în continuă dezvoltare şi s-au realizat numeroase lotizări pentru locuinţe individuale. Sunt prezente şi zone de servicii şi funcţiuni publice, în relaţie cu zonele rezidenţiale.

3.2.
REGIMUL JURIDIC

Amplasamentul care a generat prezenta documentaţie are o suprafaţă totală de 4107mp.. Terenul este integral proprietate privată a S.C. ALDIS TRADE S.R.L.. Parcelele cu care se învecinează pe limitele laterale sunt proprietăţi private ale persoanelor fizice sau juridice.

În prezent pe terenul studiat este liber de construcţii.

3.3.
ANALIZA SITUAŢIEI EXISTENTE – REŢELE EDILITARE

Zona din care face parte parcela analizată în P.U.D. este echipată edilitar cu reţele de curent electric, alimentare cu apă şi canalizare.

3.3.1. Alimentare cu apă şi canalizare menajeră

In zonă există reţea de alimentare cu apă şi reţea de canalizare pe strada Nicolae Andreescu.  La aceste reţele existente se va branşa şi racorda reţeaua stradală de alimentare cu apa şi canalizare propuse pe strada nou creată din zona de locuinţe. 

3.3.2. Gaze naturale

Există reţea de alimentare cu gaze naturale de medie presiune pe str. N. Andreescu.
3.3.3. Instalaţii termice

Nu există reţea de distribuţie a energiei termice în zonă.

3.3.4. Alimentarea cu energie electrică şi telefonie

Conform aviz de amplasament favorabil emis de S.C. Enel Electrica Banat S.A., amplasamentul nu este afectat de instalaţii electrice. Există reţea de alimentare cu energie electrică LES 10kV pe str. N. Andreescu.

Conform aviz tehnic favorabil emis de S.C. Romtelecom S.A. amplasamentul este liber de reţele de telecomunicaţii. Există reţea de telecomunicaţii în proprietatea S.C. Romtelecom S.A. pe str. N. Andreescu.
Necesarul de utilităţi pentru funcţiunea solicitată prin P.U.D. va fi stabilit în urma realizării proiectului tehnic şi se va rezolva prin proiecte de specialitate elaborate de proiectanţi autorizaţi. La fel se va proceda şi în cazul necesităţii devierii sau extinderii reţelelor de utilităţi existente.

Terenul studiat în cadrul P.U.D. este relativ plan şi orizontal şi din punct de vedere seismic se încadrează în zona “D” de seismicitate, cu Ts=1,0s şi Ks=0,16.

3.4.
STUDII DE FUNDAMENTARE

· Planul Urbanistic General al Municipiului Timişoara;
· P.U.D. Zona Canal Laker, Freidorf, Timişoara;

· Ridicare topografică pentru zona studiată.
4.
REGLEMENTĂRI

Zona reglementată prin prezenta documentaţie are o suprafaţă de 4107 mp aflaţi în proprietatea beneficiarului. În urma solicitărilor acestuia se propune ca terenul studiat să se lotizeze pentru construirea de locuinţe individuale şi servicii.

Datorită formei speciale a parcelelor lotizate, respectiv lăţime mică în raprt cu lungimea acestor, 

4.1.
REGLEMENTĂRI –ZONIFICARE FUNCŢIONALĂ

Pe terenul studiat se va menţine funcţiunea propusă prin P.U.G., respectiv locuinţe şi funcţiuni complementare, cu detalierea acestora.

Suprafaţa de teren studiată va fi zonificată astfel:

· Zona de locuinţe S(D)+P- P+2E+M: 

· Zona de locuinţe şi servicii S(D)+P – P+2E+M;

· Zona circulaţii auto şi pietonale - străzi interioare.

4.2.
REGLEMENTĂRI –CONFIGURARE SPAŢIALĂ

4.2.1. Propunere de mobilare

Configuraţia spaţială a zonei prevede:

· Dezvoltarea pe sit a unei zone de locuinţe individuale de tip urban, cu regim de înălţime redus S+P+2E+M.

· Dezvoltarea pe sit a unei subzone de locuinţe şi servicii, cu regim de înălţime S+P+2E+M.

4.2.2. Funcţiune

Funcţiunea propusă a zonei este de locuinţe individuale şi servicii. Numărul total de parcele în care se lotizează terenul este de 6, din care 1 parcelă pentru locuinţe şi servicii.

4.2.3. Regim de înălţime

Regimul maxim de înălţime propus pentru sit este S(D)+P+2E+M, pentru toate parcelele.
4.3.
AMPLASAREA CONSTRUCŢIILOR PE PARCELĂ

Construcţiile se vor realiza în interiorul perimetrului limitei de implantare a construcţiilor care defineşte zona de implantare a construcţiilor conform planşei “Reglementări urbanistice”.

4.3.1. Limite de implantare a construcţiilor

S-au stabilit limite pentru reglementarea distanţelor de respectat faţă de elemente ale cadrului construit existent şi faţă de proprietăţile învecinate ţinându-se cont de orientarea amplasamentului şi condiţiile de însorire.

4.3.2. Distanţe. Retrageri

Se stabilesc limitele privind retragerile minime obligatorii ţinând cont de regimul de înălţime al construcţiilor S+P+2E+M şi de forma specifică a parcelelor rezultate în urma lotizării.
Amplasarea construcţiilor faţă de limitele frontale ale parcelei se va face pe limită sau cu o retragere de maxim 6,00 m.

· Amplasarea construcţiilor faţă de limitele laterale ale parcelei se va face respectând condiţiile:

· clădirile se vor putea realiza în regim cuplat sau independent cu condiţia ca distanţele minime ale clădirilor faţă de limitele laterale pe care nu le ating, să fie de 1,90 m., în cazul prevederii de ferestre. Distanţele între clădirile de parcele învecinate vor fi conform normelor de însorire în vigoare.

· clădirile vor putea fi realizate pe limită (limite), cu condiţia de a avea obligatoriu asigurat un acces auto în parcelă.

Amplasarea construcţiilor faţă de limitele din spate ale parcelelor va respecta următoarele condiţii:  clădirile principale se vor amplasa la o distanţă de cel puţin 6,00m. faţă de limită, cu condiţia să nu stânjenească însorirea pe parcela vecină.
· Amplasarea construcţiilor pe parcelă se va face cu respectarea normelor de igienă cuprinse în Ordinul nr. 536 din 1997 al Ministerului Sănătăţii.

· Din punct de vedere al normelor P.S.I. se vor respecta distanţele de siguranţă între clădiri (construcţii propuse) conform N.P. 118/1998, clădiri cu gradul III de rezistenţă la foc.

4.4.
REGLEMENTĂRI – MOD DE UTILIZARE AL TERENULUI

4.4.1. Indici urbanistici

Pentru zona de locuinţe P - P+2E+M indicii urbanistici de utilizare a terenului propuşi sunt: 

POT max. = 40 %

CUT max. = 1,2

Pentru zona de locuinţe şi servicii P - P+2E+M indicii urbanistici de utilizare a terenului propuşi sunt: 

POT max. = 50 %

CUT max. = 2

4.4.2. Bilanţ teritorial

	Terenul studiat
	4107 mp.
	100  %

	Zonă locuinţe S+P+2E+M
	2381 mp.
	58,0 %

	Zonă locuinţe şi servicii S+P+2E+M
	  475 mp
	11,55 %

	Circulaţii auto
	1251 mp.
	30,45 %


4.5.
LUCRĂRI RUTIERE, ACCESE ŞI PARCAJE

4.5.1. Accese

Accesul auto pe parcelă se va realiza de pe strada N. Andreescu, pe o stradă nou propusă amplasată în prelungirea străzii Păcii, perpendiculară pe str. N. Andreescu, cu lăţimea de 10,50 m. şi lungimea de cca. 180 m., prevăzută cu un teu de întoarcere. 
Drumul se va amplasa parţial pe parcela studiată, cu lăţimea de 7,00 m., iar o fâşie de 3,50 m. se propune a se realiza pe terenul vecin, în momentul lotizării acestuia. Sunt prevăzute alveole pentru depăşire, până la realizarea întregului prospect al străzii.
Din punct de vedere al normelor P.S.I. se vor asigura accese pentru autospecialele de intervenţie în caz de incendiu conform reglementărilor în vigoare.

4.5.2. Parcaje

Se va asigura câte un acces auto pe fiecare parcelă.

Pe parcela nr. 1, unde se propun şi servicii (pensiune), se vor asigura locurile de parcare necesare în incintă în corelare cu normele în vigoare.
4.6.
REŢELE EDILITARE

Zona din care face parte parcela analizată în P.U.D. este echipată edilitar, iar construcţiile se vor racorda la utilităţile necesare prin branşamente sau extinderea reţelelor existente. Toate reţelele proiectate se amplasează pe domeniu public.

4.6.1. Alimentare cu apă

Asigurarea necesarul de apa pentru parcelele propuse se realizează prin branşarea instalaţiilor interioare la reţeaua stradală existentă în zonă.

Calculul necesarului de apă pentru zona de locuinţe s-a făcut conform STAS 1343/1-95 „Determinarea cantităţii de apa pentru localităţi”.
Alimentarea cu apa a noi zone de locuinţe se va face prin extinderea reţelei de alimentare cu apa pe strada  nou creată  din conducta aflata pe strada Nicolae Andreescu. Conducta de alimentare cu apa se amplasează in spaţiu verde aflat intre trotuar si limita de proprietate.

Conducta extinsa se termină cu un hidrant şi o flanşă de închidere 100 mm.

Branşamentele incintelor se realizează la conducta de apa extinsă La aproximativ 1.0 m de la limita de proprietate in incinte se va realiza câte un cămin  de apometru mobilat cu o linie de măsurare care include un apometru Dn 25 mm.

4.6.2. Canalizare menajeră

Canalizarea zonei se realizează prin extinderea reţelei de canalizare pe strada nou creată. Amplasamentul  extinderii se realizează in axul drumului. Canalizarea stradală este de tip unitar. Canalul stradal este mobilat cu 5 cămine de vizitare din beton cu diametrul de 1,0 m. de tip carosabil.

Fiecare incintă este racordată la canalul stradal. La circa 1m de limita de proprietate in incintă sunt amplasate căminele de racord. Numărul racordurilor de canalizare este de 6 buc.

4.6.3. Gaze naturale

Există reţea de alimentare cu gaze naturale pe amplasament, iar alimentarea cu gaze naturale se va realiza prin extinderea reţelelor cele mai apropiate, pe baza unui proiect întocmit de S.C. DISTRIGAZ – NORD S.A. Toate lucrările se vor realiza de către firme atestate pentru acest gen de lucrări conform proiectelor elaborate de proiectanţi autorizaţi.

4.6.4. Instalaţii termice

Nu există reţea de distribuţie a energiei termice în zonă. Energia termică necesară va fi asigurată local, prin centrală termică individuală, cu combustibil lichid sau solid.

4.6.5. Alimentarea cu energie electrică şi telefonie

Alimentarea cu energie electrică se va asigura din reţeaua stradală, printr-o extindere a acesteia pe strada nou creată.

Aceste lucrări se fac de către o firmă atestată ANRE pentru acest gen de lucrări, pe baza proiectului elaborat de SC Enel Electrica Banat SA.

4.6.6. Telecomunicaţii şi cablare TV

Imobilele se vor branşa la reţelele de telecomunicaţii şi la reţelele TV ale operatorilor din zonă. În proiectare şi execuţie se respectă prevederile tuturor normativelor şi legislaţia în vigoare.

4.7.
MĂSURI PRIVIND NORME DE IGIENĂ ŞI PROTECŢIA MEDIULUI

În vecinătatea amplasamentului nu se găsesc obiective poluante sau care să impună zone de protecţie sanitară.

4.7.1. Amplasarea şi înălţimea clădirilor

Zonele construibile au fost dispuse astfel încât să se respecte prevederile privind asigurarea iluminării naturale.

4.7.2. Gestionarea deşeurilor

Gunoiul menajer se va colecta în camere speciale de depozitare în interiorul clădirii sau se vor amenaja platforme organizate pentru depozitarea recipientelor de colectare. În cazul amenajării de platforme exterioare, acestea se vor amplasa la distanţe minime de 5,00 m faţă de ferestrele clădirii.

Deşeurile menajere şi stradale se vor colecta periodic de către firme specializate şi vor fi transportate către locurile de colectare.

4.7.3. Reţele şi instalaţii supuse unor reglementări sanitare

Reţeaua de distribuţie a apei trebuie să asigure regimul continuu, cantitatea necesară şi să nu permită contaminarea exterioară. Materialele de construcţie a conductelor reţelei de distribuţie şi reţelelor interioare trebuie să aibă aviz sanitar de folosire pentru apa potabilă.

Apele uzate se vor evacua în reţeaua publică de canalizare.

4.8.
CIRCULAŢIA TERENURILOR

Terenul aferent drumului propus va trece în domeniul public.

Reţelele edilitare propuse pentru extindere se vor amplasa pe domeniul public.

5.
CONCLUZII

Elaborarea Planului urbanistic de detaliu s-a efectuat în concordanţă cu Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului. 

La baza stabilirii categoriilor de intervenţie, reglementări şi restricţii impuse au stat următoarele obiective principale: 

• încadrarea în Planul urbanistic general al municipiului Timişoara;

• asigurarea amplasamentelor şi amenajărilor necesare obiectivelor prevăzute prin temă.

Prezentul Plan Urbanistic de Detaliu are un caracter de reglementare ce explicitează prevederile referitoare la modul de utilizare a terenurilor, de amplasare, realizare şi conformare a construcţiilor pe zona studiată, şi se va integra în Planul Urbanistic General al Municipiului Timişoara.

Conform legislaţiei în vigoare, avizarea se face de către organismele teritoriale interesate şi se aprobă de Consiliul Local al Municipiului Timişoara, devenind prin aprobarea sa, act al administraţiei publice locale. Perioada de valabilitate a Planului Urbanistic de Detaliu se stabileşte odată cu aprobarea sa.







Întocmit,







Arh. Glad Paul TUDORA








